Diari Oficial de la Generalitat Valenciana


Sumari del DOGV 6655, del 21-11-2011 (2011/11850)

RESOLUCIÓ de 15 de novembre de 2011, de la Subsecretaria de la Conselleria d'Educació, Formació i Ocupació, per la qual es convoca procediment de provisió de places en el cos de mestres per a cobrir llocs vacants en centres públics d'Educació Infantil, Educació Primària, Educació Especial i primer cicle de l'Educació Secundària Obligatòria en instituts, departaments d'orientació en instituts i de centres de formació de persones adultes dependents de l'àmbit de gestió de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6655

Data del DOGV
:   21-11-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/11118


Data del document
:   15-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 15 de novembre de 2011, de la Subsecretaria de la Conselleria d'Educació, Formació i Ocupació, per la qual es convoca procediment de provisió de places en el cos de mestres per a cobrir llocs vacants en centres públics d'Educació Infantil, Educació Primària, Educació Especial i primer cicle de l'Educació Secundària Obligatòria en instituts, departaments d'orientació en instituts i de centres de formació de persones adultes dependents de l'àmbit de gestió de la Generalitat Valenciana. [2011/11499]
La Llei Orgànica 2/2006, de 3 de maig, d'Educació, en la seua disposició addicional sexta, apartat 4, determina que durant els cursos escolars en què no se celebren els concursos d'àmbit estatal a què es referix esta disposició, les diferents administracions educatives podran organitzar procediments de provisió referits a l'àmbit territorial la gestió de les quals els corresponga i destinats a la cobertura de les seues places, tot això sense perjuí que en qualsevol moment puguen realitzar processos de redistribució o de recol·locació dels seus efectius.
En el seu desplegament l'article 2 del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació i altres procediments de provisió de places a cobrir per estos establix que de "conformitat amb l'apartat 4 de la disposició addicional sexta de la Llei Orgànica 2/2006, de 3 de maig, d'Educació, durant els cursos escolars en què no se celebren els concursos d'àmbit estatal, les administracions educatives podran dur a terme procediments de provisió referits a l'àmbit territorial la gestió dels quals els corresponga, destinats a cobrir les seues places o llocs, tot això sense perjuí que en qualsevol moment puguen realitzar processos de redistribució o de recol·locació del professorat que depén d'estes".
Celebrat durant el curs 2010/2011 el concurs de trasllats d'àmbit nacional, es considera convenient, a fi d'assegurar la cobertura dels llocs vacants que es determinen, així com per a garantir el dret a la mobilitat del personal funcionari del cos de mestres, convocar procediment de provisió per a cobrir les places vacants de les plantilles orgàniques dels centres previstes d'acord amb la planificació general educativa per al curs 2011/2012, de conformitat amb el que disposa el Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació i altres procediments de provisió de places a cobrir per estos.
En aplicació del que s'ha exposat anteriorment, per mitjà d'este procediment es proveiran els llocs vacants que, en el seu moment, determinarà la Conselleria d'Educació, Formació i Ocupació, assenyalats en l'article 9.4 del Reial Decret 1364/2010, de 29 d'octubre, i en l'Orde del 19 d'abril de 1990 per la qual es crea el lloc de treball d'Educació General Bàsica: Educació Musical.
Així mateix, s'oferixen les places vacants existents en el primer cicle d'Educació Secundària Obligatòria en instituts, les dels departaments d'orientació en instituts i les dels centres de formació de persones adultes.
De conformitat amb el que disposa la disposició transitòria primera del Reial Decret 1364/2010, de 29 d'octubre, el personal funcionari del cos de mestres, que a l'entrada en vigor de la Llei Orgànica 2/2006, de 3 de maig, d'Educació, estiga adscrit amb caràcter definitiu a llocs dels dos primers cursos de l'Educació Secundària Obligatòria, podrà continuar en els esmentats llocs indefinidament, i també exercir la seua mobilitat en relació amb les vacants d'estos dos primers cursos que amb este fi determine cada administració educativa. Així mateix, podran exercir la seua mobilitat a places o llocs d'Educació Infantil i Primària per als quals estiga habilitat i, en cas d'obtindre'ls, perdrà tota opció a futures vacants dels cursos primer i segon de l'Educació Secundària Obligatòria.
De conformitat amb el que disposa la disposició transitòria primera, del Reial Decret 1594/2011, de 4 de novembre, pel qual s'establixen les especialitats docents del cos de mestres que exercisca les seues funcions en les etapes d'Educació Infantil i d'Educació Primària regulades en la Llei Orgànica 2/2006, de 3 de maig, d'Educació, el professorat del cos de mestres que, amb anterioritat a l'entrada en vigor de la Llei Orgànica 2/2006, de 3 de maig, d'Educació, estiga ocupant plaça definitiva en un centre d'educació de persones adultes i haja impartit docència, almenys un curs escolar, en l'Educació Secundària per a persones adultes, en el nivell equivalent a 1r i 2n d'Educació Secundària Obligatòria, podrà continuar en els esmentats llocs indefinidament, així com exercir la seua mobilitat en relació amb les vacants d'este nivell que amb este fi determine cada administració educativa.
Així mateix, podran exercir la seua mobilitat a places o llocs d'Educació Infantil i Primària per als quals estiga habilitat i, en cas d'obtindre'ls, perdrà tota opció a futures vacants en l'Educació Secundària per a persones adultes, en el nivell equivalent a 1r i 2n de l'Educació Secundària Obligatòria.
En la tramitació d'esta resolució s'ha complit el que preveuen l'article 37 de la Llei 7/2007, de 12 d'abril, de l'Estatut Bàsic de l'Empleat Públic i els articles 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
D'acord amb el que preveu la disposició addicional sexta de la Llei Orgànica 2/2006, de 3 de maig, d'Educació, i l'article 20.6 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc convocar procediment de provisió, d'acord amb les bases següents:
Primera. Objecte i normativa aplicable
1.1 Es convoca procediment, d'acord amb les especificacions que es referixen en esta resolució, per a la provisió de llocs de treball en l'àmbit territorial de gestió de la Generalitat Valenciana, entre funcionaris de carrera i en pràctiques que pertanyen al cos de mestres.
1.2 Este procediment es regirà per la Llei Orgànica 2/2006, de 3 de maig d'Educació, la Llei 7/2007, de 12 d'abril de l'Estatut Bàsic de l'Empleat Públic, així com la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i els reials decrets 276/2007 i 1364/2010 i 1594/2011
Segona. Places oferides i determinació d'estes
2.1 S'oferiran les places o llocs vacants que es determinen, entre els quals s'inclouran, almenys, els que es produïsquen fins al 31 de desembre de 2011, així com els que resulten del mateix procediment.
2.2 No s'inclouran en este procediment les possibles vacants que es puguen originar en virtut dels procediments que puguen convocar durant este curs el Ministeri d'Educació i les administracions educatives de les comunitats autònomes que es troben en ple exercici de les competències en matèria educativa.
Totes les vacants a què es fa referència en esta base hauran de correspondre a llocs de treball d'Educació Infantil, Primària i primer cicle d'Educació Secundària Obligatòria en instituts, departaments d'orientació en instituts i de centres de formació de persones adultes, la necessitat de les quals es trobe prevista en la planificació escolar.
Les vacants o resultes que tinguen caràcter itinerant, seran en tot cas de petició i adjudicació voluntària.
Tercera. Requisits específics per a l'exercici de determinats llocs
Els funcionaris del cos de mestres podran sol·licitar els llocs següents sempre que reunisquen els requisits exigits per a estos:
A) Llocs de treball de les especialitats del cos de mestres, de conformitat amb el que disposa l'article 2 del Reial Decret 1594/2011, de 4 de novembre, pel que s'estableixen els especialitats docents del Cos de Mestres que desenvolupen el seues funcions en el etapes d'Educació Infantil i d'Educació Primària regulades en la Llei Orgànica 2/2006, de 3 de maig, d'Educació:
- Educació Infantil.
- Educació Primària.
- Llengua estrangera: Anglés
- Llengua estrangera: Francés
- Llengua estrangera: Alemany
- Educació Física
- Música
- Pedagogia Terapèutica
- Audició i Llenguatge.
Estos llocs podran sol·licitar-se a més de per aquells que acrediten la titularitat de l'especialitat, per aquells que d'acord amb la disposició addicional quarta del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació i altres procediments de provisió de places a cobrir per estos, hagen sigut habilitats per a estos llocs d'acord amb la normativa anterior a l'entrada en vigor de l'esmentat reial decret, així com per aquells que obtinguen l'especialitat en el curs del present procediment en virtut de que disposa el Reial Decret 1594/2011, de 4 de novembre, pel qual s'establixen les especialitats docents del cos de mestres que exercisca les seues funcions en les etapes d'Educació Infantil i d'Educació Primària regulades en la Llei Orgànica 2/2006, de 3 de maig, d'Educació. Respecte d'això es tindrà també en compte l'Orde de 21 de febrer de 1992 del conseller de Cultura, Educació i Ciència (DOGV de 16.03.1992), per la qual es crea el lloc de treball d'Educació Musical en els col·legis públics d'Educació General Bàsica dependents de la Conselleria de Cultura i Educació de la Generalitat Valenciana, i establix els requisits per a reconéixer els mestres l'habilitació per a ocupar este lloc.
El personal funcionari que haja ingressat en este cos en virtut dels procediments selectius realitzats de conformitat al Reial Decret 276/2007, de 23 de febrer, en el qual a més es crea l'especialitat de Primària, únicament podrà optar a llocs d'esta especialitat si n'és titular, bé per haver ingressat en el cos de mestres per esta, bé per haver-la adquirit a través del procediment d'adquisició de noves especialitats regulat en l'esmentat reial decret o bé per haver obtingut l'habilitació corresponent.
B) Llocs de treball dels dos primers cursos de l'Educació Secundària Obligatòria:
Ciències Socials, Geografia i Història
Matemàtiques i Ciències de la Naturalesa
Ciències de la Naturalesa
Matemàtiques
Llengua Castellana i Literatura
Llengua estrangera: Anglés
Llengua estrangera: Francés
Educació Física
Música
Llengua i Literatura Valenciana
Únicament podran sol·licitar estos llocs, de conformitat amb la disposició transitòria primera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació i altres procediments de provisió de places a cobrir per estos, els funcionaris del cos de mestres que adscrits amb caràcter definitiu estiguen exercint la docència en estos cursos de l'Educació Secundària Obligatòria. Així mateix, podran exercir la seua mobilitat a places o llocs d'Educació Infantil i Primària per als quals estiguen en possessió de l'especialitat corresponent i cas d'obtindre destinació perdran tota opció a futures vacants dels cursos primer i segon de l'Educació Secundària Obligatòria.
En el cas de supressió del lloc, en els cursos primer i segon de l'Educació Secundària Obligatòria en el qual s'estiga adscrit amb caràcter definitiu es podrà continuar optant en els concursos de trasllats a l'obtenció d'una nova destinació en els esmentats llocs.
Així mateix, podran continuar optant a estos llocs aquells que estant adscrits a estos amb caràcter definitiu els va ser suprimit el lloc, sempre que no hagen obtingut després de la supressió una nova destinació definitiva.

\* \* \* \* \*

En tot cas, a l'hora de sol·licitar-los hauran d'acreditar l'especialitat d'acord amb les equivalències següents:
C) Llocs dels departaments d'orientació dels instituts d'Educació Secundària:
- Pedagogia Terapèutica
- Audició i Llenguatge
Estos llocs es podran sol·licitar a més de per aquells que acrediten la titularitat de l'especialitat, per aquells que d'acord amb la disposició addicional quarta del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos, hagen obtingut l'especialitat per a estos llocs d'acord amb la normativa anterior a l'entrada en vigor de l'esmentat reial decret.
D) Llocs d'educació de persones adultes.
Estos llocs es podran sol·licitar pels mestres que acrediten l'especialitat d'acord amb les equivalències següents:
\* \* \* \* \*

Per a sol·licitar llocs de formació de persones adultes excepte els llocs de Primària, es requerirà ser definitiu per adscripció en llocs de centres de formació de persones adultes, excepte els llocs de Primària, per mitjà de la Resolució de 12 de desembre de 2005 (DOGV 23.12.2005) i haurà d'utilitzar-se el codi específic d'especialitat, d'acord amb les instruccions que acompanyen la instància.
Quarta. Acreditació del coneixement del valencià i termini de sol·licitud d'especialitats
4.1 Per a sol·licitar llocs de treball de les especialitats assenyalades anteriorment en la base tercera és necessari acreditar, per mitjà de còpia compulsada, estar en possessió del Certificat de Capacitació o del títol de Mestre de Valencià que no serà necessari quan el concursant estiga habilitat en Filologia: Valencià. Tot això sense perjuí del que establix la disposició addicional segona de l'Orde de 23 de gener de 1997 o haver sigut seleccionat en procés selectiu posterior al Decret 62/2002 de 25 d'abril (DOGV de 02.05.2002).
4.2 Als efectes del present procediment, només tindran validesa les especialitats que se sol·liciten abans de finalitzar el termini de presentació d'instàncies.
Així mateix, en este termini hauran de presentar la sol·licitud d'especialitat els aspirants seleccionats en el procediment selectiu convocat per Orde de 27 d'abril de 2010 (DOCV de 30 d'abril).
4.3 En virtut del que disposa l'article 4 del Reial Decret 1594/2011, de 4 de novembre, pel qual s'establixen les especialitats docents del cos de mestres que exercisca les seues funcions en les etapes d'Educació Infantil i d'Educació Primària regulades en la Llei Orgànica 2/2006, de 3 de maig, d'Educació els participants podran adquirir una especialitat quan estiguen en possessió de les titulacions o requisits que figuren en l'annex del mencionat reial decret.
Així mateix en el present procediment, en virtut de la disposició transitòria segona del Reial Decret 1594/2011, de 4 de novembre, el reconeixement de l'especialitat també es realitzarà d'acord amb la normativa vigent amb anterioritat a l'entrada en vigor del Reial Decret 1364/ 2010, de 29 d'octubre, és a dir, el Reial Decret 895/1989, de 14 de juliol, que va regular la provisió de llocs de treball dels col·legis públics de Preescolar, EGB, i Educació Especial i l'Orde de 21 de febrer de 1992 del conseller de Cultura, Educació i Ciència (DOGV de 16.03.1992), per la qual es crea el lloc de treball d'Educació Musical en els col·legis públics d'Educació General Bàsica dependents de la Conselleria de Cultura i Educació de la Generalitat Valenciana, i establix els requisits per a reconéixer els mestres l'habilitació per a ocupar este lloc.
El personal docent que pertany al cos de mestre que desitge participar en aquest concurs de trasllats per una especialitat per a la qual no està en la actualitat habilitat però per a la qual reuneix el requisit establert en l'annex del Reial Decret, haurà de fer la sol·licitud de reconeixement de l'especialitat en el mateix termini de la base Deu d'aquesta resolució. La sol·licitud es formularà junt a la instància, i anirà acompanyada de la documentació justificativa corresponent. La participació per l'especialitat o especialitats sol·licitades quedarà condicionada a la concessió de les especialitats.
Quinta. Participació Voluntària
5.1. Podrà participar voluntàriament sol·licitant les places oferides en esta convocatòria, el personal funcionari de carrera que depén de l'àmbit de gestió de la Generalitat Valenciana, que es trobe en alguna de les situacions següents:
a) En situació de servici actiu amb destinació definitiva en centres que depenen de la Generalitat Valenciana, sempre que, de conformitat amb la disposició addicional sexta, apartat 6, de la Llei Orgànica 2/2006, de 3 de maig, d'Educació, i l'article 2.1 del Reial Decret 1364/2010, de 29 d'octubre, al finalitzar este curs escolar hagen transcorregut, almenys, dos anys des de la presa de possessió de l'última destinació que exercisquen amb caràcter definitiu.
b) En situació de servicis especials declarada des de centres actualment dependents de la Generalitat Valenciana, sempre que, de conformitat amb la disposició addicional sexta, apartat 6, de la Llei Orgànica 2/2006, de 3 de maig d'Educació i l'article 2.1 del Reial Decret 1364/2010, de 29 d'octubre, al finalitzar este curs escolar hagen transcorregut, almenys, dos anys des de la presa de possessió de l'última destinació que exercisquen amb caràcter definitiu.
c) En situació d'excedència voluntària, en els seus distints tipus, declarada des de centres que depenen de la Generalitat Valenciana.
Si es tractara dels supòsits d'excedència voluntària per interés particular o per agrupació familiar que preveuen els articles 127 i 128, de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, respectivament, només podran participar, si al finalitzar este curs escolar han transcorregut dos anys des que van passar a esta situació.
d) En situació de suspensió de funcions declarada des de centres dependents de la Generalitat Valenciana, sempre que al finalitzar este curs escolar haja conclòs el temps de duració de la sanció disciplinària de suspensió i, almenys, dos anys des de la presa de possessió de l'última destinació definitiva.
5.2 Als efectes previstos en l'apartat anterior s'entendrà com a data de finalització del curs escolar la de 31 d'agost de 2012.
5.3 Els que desitgen exercitar un dret preferent per a l'obtenció de destinació s'hauran d'ajustar al que es determina en la base sèptima d'esta resolució.
5.4 Podran sol·licitar places corresponents a esta convocatòria, els funcionaris que depenen d'altres administracions educatives sempre que complisquen els requisits i les condicions que s'establixen en esta resolució. Estos funcionaris hauran d'haver obtingut la seua primera destinació definitiva en l'àmbit de gestió de l'administració educativa a què se circumscrivia la convocatòria per la qual van ser seleccionats, llevat que esta no s'establira l'exigència d'este requisit.
Estos participants hauran de dirigir la seua instància de participació a qualsevol dels òrgans que es determinen en esta convocatòria.
Sexta. Participació obligatòria
6.1. Està obligat a participar-hi el personal funcionari que depén de la Generalitat Valenciana que es trobe en alguna de les situacions que s'indiquen a continuació:
a) El personal funcionari, que procedent de la situació d'excedència o suspensió de funcions amb pèrdua de la destinació definitiva, haja reingressat al servici actiu i obtingut, en virtut d'este reingrés, una destinació amb caràcter provisional en un centre dependent de la Generalitat Valenciana, amb anterioritat a la data de publicació d'esta convocatòria.
Al personal funcionari, que s'inclou en el paràgraf anterior, en cas que no participe en la present convocatòria, o si en cas de participar-hi no sol·licita un nombre suficient de llocs, se li adjudicarà d'ofici una destinació definitiva en places que puga ocupar, segons les especialitats de les quals siga titular, en un centre que depenga de la Generalitat Valenciana. En el supòsit que no se li adjudique una destinació definitiva, romandrà en situació de destinació provisional en un centre dependent de la Generalitat Valenciana.
L'adjudicació d'ofici es realitzarà d'acord amb l'orde en què apareixen publicats els centres en l'annex III.
b) El personal funcionari que es trobe en la situació d'excedència forçosa o suspensió de funcions amb pèrdua del lloc de destinació i que una vegada complida la sanció no haja obtingut un reingrés provisional i haja sigut declarat en estes situacions des d'un centre dependent en l'actualitat de la Generalitat Valenciana.
En el cas que no sol·licite el nombre suficient de places, se li adjudicarà d'ofici destinació definitiva en llocs que puga ocupar segons les especialitats de què siguen titulars, en un centre dependent de la Generalitat Valenciana. L'adjudicació d'ofici es realitzarà d'acord amb l'orde en què apareixen publicats els centres en l'annex III.
En el cas que estos no participen en el present procediment, quedaran en la situació d'excedència voluntària per interés particular prevista en l'article 127 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
c) El personal funcionari que, havent estat adscrit a places en l'exterior haja de reincorporar-se a l'àmbit de gestió de la Generalitat Valenciana en el curs 2012/2013, o que havent-se reincorporat en cursos anteriors no haja obtingut destinació definitiva.
Aquells que desitgen exercitar el dret preferent a la localitat a la qual es referixen els articles 10.6 i 14.4 del Reial Decret 1138/2002, de 31 d'octubre, hauran de sol·licitar, de conformitat amb el que establix esta convocatòria, totes les places a les quals puguen optar en virtut de les especialitats de què siguen titulars corresponents als centres de la localitat en les quals van tindre la seua última destinació definitiva.
Al professorat que, havent de participar-hi no participe, se li adjudicarà d'ofici una destinació definitiva en llocs a què puga optar per les especialitats de les quals siga titular. L'esmentada adjudicació d'ofici es realitzarà segons l'orde en què apareixen publicats els centres en l'annex III.
En cas que este professorat no obtinga destinació, quedarà en situació de destinació provisional en un centre dependent de la Generalitat Valenciana.
d) El personal funcionari que haja perdut la destinació definitiva en compliment de sentència, resolució de recurs o per haver-se-li suprimit o modificat expressament el lloc que exercia amb caràcter definitiu.
Este professorat podrà exercitar el dret preferent en les condicions que es regulen en la base sèptima de la present resolució.
Al professorat que, havent de participar-hi no participe o, si fent-ho, no exercix el dret preferent a què es referix el paràgraf anterior i d'això es deriva la no-obtenció de destinació definitiva, esta se li adjudicarà d'ofici en llocs a què puga optar per les especialitats de les quals siga titular. L'esmentada adjudicació d'ofici es realitzarà segons l'orde en què apareixen publicats els centres en l'annex III.
En cas que este professorat no obtinga destinació, quedarà en situació de destinació provisional en un centre dependent de la Generalitat Valenciana.
Als efectes d'esta convocatòria, només tindran caràcter de places suprimides les corresponents a la supressió de centres, sempre que esta supressió no haja donat lloc a la creació d'un altre centre, a la supressió d'ensenyances, la impartició de les quals s'haja extingit en el centre sense que hagen sigut substituïdes per altres d'equivalents o anàlogues i a la supressió de llocs de treball que, per resolució expressa, supose la pèrdua de la destinació definitiva que exercia.
e) El personal funcionari que, amb pèrdua de la plaça docent que exercia amb caràcter definitiu, haja passat a prestar servicis en altres llocs de l'Administració mantenint la seua situació de servici actiu en el seu cos docent, sempre que haja cessat i obtingut una destinació docent provisional en centres dependents en l'actualitat de la Generalitat Valenciana.
Aquest professorat, podrà exercitar el dret preferent, en les condicions que es regulen en la base sèptima d'aquesta resolució.
Al professorat que, havent de participar-hi no participe, o si fent-ho, no exercira el dret preferent, a què es refereix el punt anterior i d'açò es derivara la no-obtenció de destinació definitiva, se li adjudicarà d'ofici en llocs als que puga optar per les especialitats de què siga titular.. L'esmentada adjudicació d'ofici es realitzarà segons l'orde en què apareixen publicats els centres en l'annex III.
En cas que este professorat no obtinga destinació, quedarà en situació de destinació provisional en un centre dependent de la Generalitat Valenciana.
f) El personal funcionari amb destinació provisional que durant el curs 2011/2012 estiga prestant servicis en centres dependents de la Generalitat Valenciana o en comissió de servicis en una altra administració educativa i no haja obtingut mai destinació definitiva.
Al mestre inclòs en este apartat que no participe, o en el supòsit de participar-hi no sol·licite un nombre suficient de places, se li adjudicarà d'ofici destinació definitiva en un lloc al qual puga optar per les especialitats de què siga titular en centres dependents de la Generalitat Valenciana.
En el cas de no obtindre destinació definitiva, este professorat quedarà en situació de destinació provisional en un centre dependent de la Generalitat Valenciana. L'adjudicació d'ofici es realitzarà d'acord amb l'orde en què apareixen publicats els centres en l'annex III.
g) Aspirants seleccionats en el procediment selectiu convocat per Orde de 27 d'abril de 2010 (DOCV de 30 d'abril).
Estos participants sol·licitaran destinació en centres dependents de la Generalitat Valenciana, de conformitat amb el que determina la convocatòria del procediment selectiu. L'adjudicació de destinació es farà tenint en compte la data de nomenament que figura en l'orde ministerial per la qual se'ls nomena funcionaris de carrera, a efectes de valoració de l'antiguitat prevista en l'apartat 1.2 del barem.
Als qui no participen, o en el supòsit que participen no sol·liciten un nombre suficient de llocs, se'ls adjudicarà d'ofici una destinació definitiva en llocs als quals puguen optar per les especialitats de què siguen titulars, en centres dependents de la Generalitat Valenciana. L'adjudicació d'ofici es realitzarà d'acord amb l'orde en què apareixen publicats els centres en l'annex III.
En cas de no obtindre una destinació definitiva, quedaran en situació de destinació provisional en centres dependents de la Generalitat Valenciana.
h) Aspirants seleccionats en els últims procediments selectius convocats per la Conselleria d'Educació, Formació i Ocupació que, durant el present curs escolar 2011/2012 estiguen realitzant la fase de pràctiques.
Estos participants, de conformitat amb l'article 13 del Reial Decret 1364/2010, de 29 d'octubre, estan obligats a obtindre la primera destinació definitiva en centres dependents de l'àmbit de gestió de la Generalitat Valenciana, i per l'especialitat per la qual han sigut seleccionats. A este efecte hauran de sol·licitar una destinació en els esmentats centres.
Als funcionaris en pràctiques que han de participar-hi i no ho fan o, si participen, no sol·liciten un nombre suficient de places, se'ls adjudicarà d'ofici una destinació definitiva en places corresponents a l'especialitat per la qual participen o hagen de participar en centres de l'àmbit de gestió de la Generalitat Valenciana. L'adjudicació d'ofici es realitzarà d'acord amb l'orde en què apareixen publicats els centres en els annex III.
El professorat en pràctiques participarà sense puntuació i l'adjudicació de destinació es realitzarà segons el seu orde en el procediment selectiu.
En el cas de no obtindre destinació definitiva quedaran en situació de destinació provisional per l'especialitat en què els va correspondre prestar servicis en el curs escolar 2011/2012 com a funcionaris en pràctiques. La destinació que puga correspondre'ls estarà condicionada, en tot cas, d'acord amb el que disposa l'article 13.2 del Reial Decret 1364/2010, de 29 d'octubre, a la superació de la fase de pràctiques i al seu nomenament com a funcionaris de carrera.
6.2. En cap cas s'adjudicaran amb caràcter forçós les places de caràcter itinerant ni les de formació de persones adultes, per la qual cosa el personal funcionari no estarà obligat a sol·licitar-les.
6.3. En tot cas, no serà procedent l'adjudicació d'ofici, quan els funcionaris hagen obtingut destinació en concursos o en procediments de provisió de llocs no compresos en l'àmbit del Reial Decret 1364/2010, de 29 d'octubre.
6.4. Els qui vullguen exercitar un dret preferent per a l'obtenció de destinació s'hauran d'ajustar al que es determina en la base següent d'esta resolució.
Sèptima. Drets preferents
7.1 El personal funcionari de carrera que es trobe en algun dels supòsits previstos en els articles 16 i 17 del Reial Decret 1364/2010, de 29 d'octubre, es podrà acollir al dret preferent que es regulen en els esmentats preceptes; ho farà constar en la seua sol·licitud de participació i indicarà la causa en què es basa la seua petició.
7.2 Dret preferent a centre
Si està vacant, tindrà dret preferent per a obtindre un nou lloc en el mateix centre en què es tinga o s'haja tingut destinació definitiva el personal docent que es trobe en algun dels supòsits que s'indiquen a continuació, reunisca les condicions que així mateix s'establixen, i per l'orde de prelació que apareix:
1) Per supressió de la plaça o el lloc que exercien amb caràcter definitiu en un centre, fins que obtinguen un altra destinació definitiva, sempre que reunisquen els requisits exigits per al seu exercici.
Només tindran caràcter de places suprimides les corresponents a la supressió de centres, sempre que esta no haja donat lloc a la creació d'un altre centre, a la supressió d'ensenyances la impartició de les quals s'haja extingit en el centre sense que hagen sigut substituïdes per altres equivalents o anàlogues i a la supressió de llocs de treball que, per resolució expressa, supose la pèrdua de la destinació definitiva que exercia.
Dins d'este subapartat s'inclouen els funcionaris de carrera del cos de mestres que, segons el que preveu l'article 17 de l'Orde de 23 de gener de 1997, de la Conselleria de Cultura i Educació, per la qual es regula el procés d'adscripció dels funcionaris del cos de mestres als llocs de treball que resulten de la nova ordenació del sistema educatiu van quedar adscrits a llocs de treball dels establits en l'article 10.4. Queden exclosos de la participació en esta modalitat els mestres que, després de la pèrdua del lloc de treball han obtingut destinació definitiva per qualsevol dels sistemes de provisió establits.
2) Per modificació de la plaça o lloc que exercia amb caràcter definitiu en el centre, fins que obtinga una altra destinació definitiva, sempre que reunisca els requisits exigits per al seu exercici.
3) Per desplaçament dels seus centres per insuficiència total d'horari, en les mateixes condicions que els titulars dels llocs suprimits.
Es considerarà desplaçat de la seua plaça per insuficiència total d'horari el personal funcionari que durant tres cursos acadèmics continuats, inclòs este curs, haja impartit tot el seu horari en un altre centre diferent d'aquell en què té la seua destinació definitiva o en àrees, matèries o mòduls no atribuïts a la seua especialitat.
Quan concórreguen dos o més participants en què es donen les circumstàncies assenyalades en cada un dels subapartats anteriors, s'adjudicarà la plaça a qui tinga la puntuació més alta en l'aplicació del barem de mèrits. En cas que es produïsquen empats en les puntuacions, s'utilitzarà com a primer criteri de desempat el temps més llarg de servicis efectius com a funcionari de carrera en el centre i, si cal, els altres criteris previstos en el barem de mèrits en l'orde en què hi apareixen.
Els docents que, en els supòsits indicats, desitgen exercitar el dret a centre, hauran d'indicar en la sol·licitud de participació, en el full que conté l'epígraf «dret preferent a centre» el supòsit pel qual l'exercixen, tenint en compte que consignaran totes o alguna de les especialitats en què siguen titulars prioritzant-les. Igualment, en el moment de la petició telemàtica podran incloure a continuació en l'apartat corresponent altres peticions corresponents a places d'altres centres a què puguen optar en virtut de les especialitats de les quals siguen, si desitgen optar a estes fora del dret preferent.
Este dret preferent implica una prelació per a obtindre destinació davant els qui exercixen el dret preferent a localitat o zona.
7.3 Drets preferents a la localitat o zona
Tindrà este dret preferent, en ocasió de vacant, el personal funcionari de carrera que es trobe en algun dels supòsits que s'indiquen, i per l'orde de prelació en què estos es detallen:
1) Per supressió o modificació de la plaça o lloc de treball que exercien amb caràcter definitiu en un centre gaudiran, fins que obtinguen una altra destinació definitiva, de dret preferent per a obtindre una altra plaça o lloc en un altre centre de la mateixa localitat on estiga ubicat el centre on se li va suprimir la plaça o lloc o, si és el cas, en un altre de la seua zona.
Només tindran caràcter de places expressament suprimides les corresponents a la supressió de centres, sempre que esta no haja donat lloc a la creació d'un altre centre, a la supressió d'ensenyances la impartició de les quals s'haja extingit en el centre sense que hagen sigut substituïdes per altres equivalents o anàlogues i a la supressió de llocs de treball que per resolució expressa supose la pèrdua de la destinació definitiva que exercia.
2) Per desplaçament dels seus centres per insuficiència total d'horari, en les mateixes condicions que els titulars dels llocs suprimits.
3) Per haver passat a exercir un altre lloc en l'Administració pública, amb pèrdua de la plaça docent que exercien amb caràcter definitiu, i sempre que hagen cessat en l'últim lloc.
4) Per haver perdut la plaça o lloc de treball que exercien amb caràcter definitiu, després de la concessió de la situació d'excedència voluntària, per a tindre cura de familiars i fills com preveu l'article 89.4 de la Llei 7/2007, de 12 d'abril, de l'Estatut Bàsic de l'Empleat Públic, per haver transcorregut el període de dos anys de reserva del lloc al qual tenen dret, i desitgen reingressar al servici actiu o hagen reingressat amb caràcter provisional.
5) Per reincorporació a la docència a Espanya, de conformitat amb els articles 10.6 i 14.4 del Reial Decret 1138/2002, de 31 d'octubre, pel qual es regula l'Administració del Ministeri d'Educació en l'exterior, per finalització de l'adscripció en llocs o places en l'exterior, o per alguna altra de les causes legalment establides.
6) En virtut d'execució de sentència o resolució de recurs administratiu.
7) Els que després d'haver sigut declarats jubilats per incapacitat permanent hagen sigut rehabilitats per al servici actiu.
Qui desitge fer ús d'este dret preferent fins que aconseguisca la corresponent destinació definitiva, haurà de participar en totes les convocatòries que, a estos efectes, realitze la Conselleria d'Educació, Formació i Ocupació i sol·licitar totes les places de totes les especialitats a què puga optar. Si no hi participa, es considerarà que decau en el seu dret preferent.
Quan hi haja diversos participants dins d'un mateix grup, la prioritat entre ells es determinarà per la puntuació més alta derivada de l'aplicació del barem.
Els participants que es troben compresos en qualsevol dels apartats anteriors hauran d'exercir este dret obligatòriament a la localitat de la qual li prové este i, opcionalment, en qualsevol altra o altres localitats de la zona.
Perquè este dret preferent tinga efectivitat, els sol·licitants estan obligats a consignar en la sol·licitud de participació, en el full que conté l'epígraf «dret preferent a localitat o zona» el codi de la localitat i el supòsit pel qual s'exercix el dret. En tot cas, els funcionaris que exercisquen este dret hauran de consignar per orde de preferència els codis de totes les especialitats de les quals siguen titulars.
Abans de la resolució del procediment se'ls reservarà la localitat i l'especialitat atenent l'orde de peticions assenyalat pels participants. L'adjudicació del centre concret es realitzarà amb la resta dels participants atenent la puntuació atorgada segons el barem de mèrits.
En el moment de les peticions telemàtiques, el dret preferent s'haurà d'exercir necessàriament a la localitat de la qual prové este i, si és el cas, a una altra o altres localitats de la zona de la qual prové el dret, per totes les especialitats per a les quals siga titular. No obstant això, podran exercir-ho, amb caràcter voluntari, per a les vacants que tinguen la condició d'itinerant de la mateixa localitat o localitats.
Per a això, s'haurà de consignar, en el lloc corresponent, el codi de la localitat de la qual prové el dret, i en cas de demanar una altra o altres localitats també s'haurà de consignar que sol·licita exercir el dret a zona. Així mateix, s'ompliran, per orde de preferència, totes les especialitats de les que siga titular. Esta preferència serà tinguda en compte als efectes de reserva de localitat i especialitat. En el supòsit de sol·licitar reserva de plaça per a especialitats que tinguen el requisit d'itinerant, es farà constar en les caselles que a este efecte apareixen al costat de les especialitats.
Així mateix, per a l'obtenció d'un centre concret s'hauran de sol·licitar, per orde de preferència, tots els centres de la localitat de la qual prové el dret i, si és el cas, tots els centres de les localitats que es desitge de la zona. En el supòsit de sol·licitar localitat, serà destinat a qualsevol centre d'esta en què hi haja una vacant. En cas de sol·licitar centres concrets, estos hauran d'anar agrupats per blocs homogenis de localitats. En cas contrari, l'Administració els adscriurà d'ofici a un centre de la localitat. El mateix tractament es donarà en el supòsit en què voluntàriament s'haja obtingut reserva de plaça en l'especialitat que tinga la condició d'itinerant.
El personal funcionari que exercisca este dret podrà, igualment, incloure a continuació altres peticions corresponents a llocs als quals puga optar, si desitja participar-hi fora del dret preferent.
Octava. Dret de concurrència
8.1 Es considera dret de concurrència la possibilitat que diversos funcionaris de carrera d'un mateix cos docent amb destinació definitiva condicionen la seua voluntària participació en el procediment a l'obtenció de destinació en un o més centres d'una província determinada.
8.2 L'exercici d'este dret s'ajustarà a les regles següents:
a) Les persones participants inclouran en les seues peticions centres d'una sola província, que haurà de ser la mateixa per a cada grup de concurrència.
b) El nombre de persones participants en cada grup serà, com a màxim, de quatre.
c) L'adjudicació de destinació estarà determinada per l'aplicació del barem de mèrits que indica l'annex I i de la present resolució.
d) En el cas que algun dels participants no puga obtindre una plaça es consideraran desestimades per esta via les sol·licituds de tots els funcionaris integrants del grup.
8.3 El personal docent que faça ús del dret de concurrència haurà d'omplir en la sol·licitud les dades identificatives dels funcionaris que l'exerciten conjuntament amb el sol·licitant i la província en què exerciten el dret de concurrència. L'omissió o la consignació incorrecta d'estes dades comportarà l'anul·lació de totes les sol·licituds del conjunt de concurrents.
Novena. Model, lloc de presentació i forma de participació
9.1 Encara que es participe per més d'una especialitat o tipus de plaça, els participants presentaran una única instància, dirigida a la Subsecretaria de la Conselleria d'Educació, Formació i Ocupació, segons el model oficial que estarà a disposició de les persones interessades en les direccions territorials, i posteriorment hauran de formular les peticions telemàticament.
Els interessats hauran d'omplir i presentar la sol·licitud que haurà de ser original i, simultàniament per als mèrits al·legats, els documents ressenyats en el barem publicat com a annex I i d'esta resolució.
Els mèrits al·legats i no justificats documentalment no seran tinguts en compte.
A l'hora d'omplir la sol·licitud caldrà tindre en compte les instruccions que es publicaran en la pàgina web de la Conselleria d'Educació, Formació i Ocupació .
Els firmants de les instàncies hauran de manifestar-hi, de manera expressa, que reunixen els requisits exigits en la convocatòria.
9.2 La sol·licitud es presentarà, preferentment, junt amb els documents ressenyats en el barem publicat com a annex I i de la present resolució, en el registre de la direcció territorial on estiguen destinats, excepte les sol·licituds dels qui estiguen adscrits provisionalment o en comissió de servici i procedisquen o tinguen destinació definitiva en una altra direcció territorial i, en este cas, es presentaran en la direcció territorial d'origen.
Així mateix, els participants podran presentar la sol·licitud i l'oportuna documentació en qualsevol de les altres dependències a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cas que s'opte per presentar la sol·licitud davant d'una oficina de Correus, es farà en sobre obert, perquè la sol·licitud siga datada i segellada pel funcionari de Correus abans de ser certificada. Si no és així, no podrà considerar-se com a presentada en eixa data.
9.3 Totes les fotocòpies que es remeten hauran d'anar acompanyades de les diligències de compulsa o confrontació, d'acord amb el que establix la Circular 5/99, de 14 de juny, de la Secretaria General de la Conselleria de Cultura, Educació i Ciència, sobre compulsa o confrontació de documents en els centres docents i en la Circular 3/99, de 25 de maig, de la Secretaria General de la Conselleria de Cultura, Educació i Ciència, sobre compulsa o confrontació de documents.
9.4 A fi de reduir i simplificar els tràmits administratius que han de realitzar els participants, els funcionaris dependents de la Conselleria d'Educació, Formació i Ocupació que hagen participat en el concurs de trasllats convocat durant el curs 2010/2011, no hauran d'acreditar cap dels mèrits que van al·legar i justificar llavors. Estos participants hauran d'omplir l'annex relatiu a l'aportació de mèrits i aportar la documentació requerida a cada un dels apartats de l'annex sempre que els mèrits estigueren perfeccionats a la data de terminació del termini de presentació d'instàncies del mencionat concurs.
Els participants podran optar per fer valdre en el present procediment la baremació que van obtindre-hi, i ho manifestaran expressament en l'imprés de l'annex VII, en el qual únicament relacionaran els mèrits ara al·legats i aportats.
Els participants que no realitzen l'opció anterior podran optar per la valoració dels seus mèrits d'acord amb la documentació que acredite d'estos llavors al·legats i no retirats, i ho han de manifestar expressament en l'imprés de l'annex VII, en el qual inclouran únicament els mèrits ara al·legats i aportats. A estos participants se'ls avaluaran novament tots els mèrits.
9.5. Els participants que no van participar en el concurs abans esmentat hauran d'aportar tota la documentació justificativa per a la valoració de mèrits als quals fa referència l'annex I, excepte el full de servicis que serà aportat per l'Administració.
9.6. A fi de simplificar els tràmits administratius que es veuen obligats a realitzar els participants en els concursos de trasllats, la documentació presentada per estos en la present convocatòria, així com la baremació que els corresponga, serà registrada informàticament a fi d'evitar la seua presentació en futures convocatòries.
9.7 En aplicació del que disposa la lletra c) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, des de l'1 al 15 d'octubre de 2012, els interessats que manifesten no haver interposat recurs, o les seues representacions legals, podran sol·licitar a la Subsecretaria de la Conselleria d'Educació, Formació i Ocupació, la devolució de les publicacions aportades. Transcorregut este termini s'entendrà que renuncien a la devolució.
9.8 L'Administració podrà requerir els interessats en qualsevol moment, perquè justifiquen els mèrits sobre els quals es plantegen dubtes o reclamacions.
Deu. Termini de presentació de sol·licituds i documentació
10.1 El termini de presentació d'instàncies i documents serà de quinze dies hàbils a comptar de l'endemà de la publicació d'esta resolució en el Diari Oficial de la Comunitat Valenciana, i durant este termini es podrà desistir de la sol·licitud presentada.
Una vegada conclòs el termini de presentació de sol·licituds, no serà tinguda en compte cap sol·licitud ni cap modificació d'esta, ni cap documentació referida als mèrits aportats.
Durant el mes de gener de 2012, s'obrirà un termini de set dies naturals perquè els participants sol·liciten via telemàtica les seues peticions.
10.2 Tots els requisits de participació així com els mèrits assenyalats en l'annex I d'esta resolució que al·leguen els participants han d'estar complits o reconeguts en la data de finalització del termini de presentació de sol·licituds, amb les excepcions del requisit de permanència, almenys, de dos anys des de la presa de possessió de la destinació definitiva que per a la participació voluntària s'haurà de tindre a la finalització del present curs escolar.
10.3 Només es prendran en consideració els mèrits que degudament justificats en la forma indicada en el barem de mèrits s'al·leguen durant el termini de presentació de sol·licituds.
10.4 L'administració educativa incorporarà d'ofici els mèrits que consten en el registre de personal docent.
10.5 Qualsevol dada omesa o consignada erròniament per l'interessat no podrà ser invocada per este als efectes de futures reclamacions, ni considerar per tal motiu lesionats els seus interessos i drets.
Onze. Avaluació de mèrits
11.1. Per a l'avaluació dels mèrits al·legats i degudament justificats pels participants, pel que fa als apartats 3 i 5 i subapartats 6.1, 6.2 i 6.3 del barem de mèrits que conté l'annex I d'esta resolució, es designaran una o diverses comissions de valoració segons el nombre de participants en cada una de les direccions territorials.
Estes comissions de valoració, que seran nomenades pel director territorial corresponent, estaran integrades per un president, que formarà part del cos d'inspectors o del cos d'inspectors al servici de l'administració educativa i per quatre vocals funcionaris de carrera en actiu del cos de mestres, i actuarà com a secretari o secretària el vocal o la vocal de menor edat.
La composició d'estes comissions es publicarà en la pàgina web de la Conselleria d'Educació, Formació i Ocupació i els seus membres estaran subjectes a les causes d'abstenció i recusació que establixen els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
11.2 L'assignació de la puntuació que correspon als participants pels restants apartats del barem de mèrits es portarà a efecte per les unitats de personal de la direcció territorial corresponent, les quals actuaran per delegació de les comissions de valoració, d'acord amb el que disposa l'article 9.3 del Reial Decret 1364/2010, de 29 d'octubre.
11.3 Les instàncies dels funcionaris dependents d'altres administracions educatives seran baremades en la direcció territorial que reba la instància.
Dotze. Relació provisional i definitiva d'admesos amb les seues puntuacions i exclosos
12.1. Una vegada baremades les instàncies presentades, les direccions territorials publicaran les relacions següents:
a) Relació provisional dels participants que tenen dret preferent, amb expressió de la puntuació que els correspon segons els apartats del barem.
b) Relació provisional dels participants en el procediment de provisió, amb expressió de la puntuació que li correspon per cada un dels apartats i subapartats del barem de mèrits.
c) Relació provisional de participants exclosos.
Estes relacions podran ser consultades en la pàgina web de la Conselleria d'Educació, Formació i Ocupació .
12.2 Contra estes relacions provisionals es donarà un termini de set dies hàbils per a presentar reclamacions. Acabat l'esmentat termini, les direccions territorials exposaran en el tauler d'anuncis les relacions definitives amb les rectificacions que calga, les quals podran ser consultades en la pàgina web de la Conselleria d'Educació, Formació i Ocupació , tenint en compte que la seua publicació serà anterior a l'inici del termini de sol·licitud telemàtica de places. Contra esta exposició no es pot fer cap reclamació, sense perjuí de tot això, una vegada que la Subsecretaria de la Conselleria d'Educació, Formació i Ocupació faça pública la resolució provisional de destinacions, podrà interposar-se reclamació contra la puntuació i/o destinació obtinguda.
12.3 Les direccions territorials elaboraran una llista dels mestres que estant obligats a participar en el procediment no hagen presentat sol·licitud, i especificaran la situació, la causa i qualsevol altre extrem pertinent.
Tretze. Sol·licitud telemàtica de places
13.1 El nombre de peticions que cada participant podrà sol·licitar no podrà excedir de 300. Als efectes d'obtenció d'un lloc, els participants consignaran els codis de centres o localitats i tipus de places que sol·liciten per orde de preferència i que apareixen en els annexos corresponents de la convocatòria. Les peticions poden fer-se a un centre concret o localitat, i les dos modalitats són compatibles. En este últim cas s'adjudicarà el primer centre de la localitat amb vacant o resulta en el mateix orde en què apareixen en l'annex III. Si es demana més d'un lloc-especialitat d'un mateix centre o localitat és necessari repetir el centre o localitat tantes vegades com llocs sol·licitats. No obstant això, a fi de simplificar i facilitar als participants la realització de les seues peticions, els interessats que desitgen sol·licitar tots els centres corresponents a una localitat podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat i lloc-especialitat; i s'entendrà, en este cas, que sol·liciten tots els centres de la localitat que es tracte en el mateix orde de preferència amb què apareixen publicats en l'annex III. Si respecte a tots els centres d'una localitat vol sol·licitar-se'n algun o alguns d'estos prioritàriament, estos centres podran consignar-se com a peticions individualitzades per orde de preferència i a continuació consignar el codi corresponent a la localitat i lloc-especialitat, i es consideraran incorporats a les seues peticions la resta de centres en el mateix orde en què apareixen publicats en l'annex III.
13.2 En el cas d'accedir al programa i no realitzar peticions telemàtiques, tractant-se de participants voluntaris, decaurà el seu dret de continuar en el procediment i apareixerà com a no adjudicats per falta de peticions. En el supòsit de no accedir al programa informàtic, decaurà en el seu dret de continuar el procediment i apareixerà com a exclòs.
13.3 En cas que es presenten en termini i forma més d'una sol·licitud de places, només es tindrà en compte l'última presentada. Finalitzat el termini de presentació de sol·licituds de places, de cap manera es podrà alterar la petició, ni encara que es tracte de l'orde de prelació dels llocs sol·licitats.
13.4 Amb la finalitat que els participants en estes convocatòries puguen realitzar les seues peticions, s'adjunten a la present resolució els annexos corresponents a localitats, centres i especialitats.
Catorze. Prioritats
14.1 En la resolució d'estos procediments, hi haurà una prelació en l'adjudicació de vacants i, si és el cas, de resultes, de la manera següent:
1r Adjudicació derivada del dret preferent a centre.
2n Adjudicació relativa al dret preferent a localitat/zona.
3r Adjudicació resultant del procés de provisió.
14.2 L'orde anterior implica una prelació en l'adjudicació de vacants i resultes en favor dels participants en cada una d'estes. Així, no podrà adjudicar-se un lloc a un mestre que participe en una de les prelacions si hi ha sol·licitant en l'anterior amb millor dret. No obstant això, pel que fa a l'adjudicació d'un lloc concret dels qui facen efectiu el seu dret preferent a una localitat o zona determinada, es tindrà en compte el que disposa el punt 3 de la base sèptima.
14.3 Serà compatible la concurrència simultània si es té dret a més d'una prelació. Les peticions s'atendran amb la prelació indicada en el punt anterior i, una vegada que s'haja obtingut destinació, no es tindran en compte les restants peticions.
14.4 L'orde de prioritat en el procés de provisió per a l'adjudicació dels llocs de treball resultarà de la puntuació obtinguda segons el barem que figura com a annex I de la present resolució.
14.5 Sense perjuí d'allò que s'ha disposat respecte als drets preferents recollits en la base sèptima d'esta convocatòria, en el cas que es produïren empats en el total de les puntuacions, estos es resoldran atenent successivament la puntuació més alta en cada un dels apartats del barem d'acord amb l'orde en què hi apareixen. Si persistix l'empat, caldrà ajustar-se a la puntuació obtinguda en els distints subapartats per l'orde, igualment, en què apareixen en el barem.
En els dos casos, la puntuació que es prenga en consideració en cada apartat no podrà excedir la puntuació màxima establida per a cada un d'estos en el barem, ni, en el supòsit dels subapartats, la que corresponga com a màxim a l'apartat en què es troben inclosos. Quan a l'aplicar estos criteris algun o alguns dels subapartats arribe a la màxima puntuació atorgada a l'apartat a què pertany, no es prendran en consideració les puntuacions de la resta de subapartats. Si cal, s'utilitzarà com a criteri de desempat l'any en què es va convocar el procediment selectiu a través del qual es va ingressar en el respectiu cos i la puntuació per la qual va resultar seleccionat.
14.6 És requisit imprescindible per a sol·licitar i ser adjudicat un lloc determinat posseir l'especialitat per a l'exercici d'este i posseir, si és el cas, el requisit lingüístic del lloc, sense perjuí del que preveu la disposició addicional segona de l'Orde de 23 gener de 1997, o haver sigut seleccionat en procés selectiu convocat per la Conselleria d'Educació, Formació i Ocupació després del Decret 62/2002, de 25 d'abril (DOGV 02.10.2002).
Quinze. Adjudicació provisional i definitiva de destinacions
15.1. Vistes les reclamacions presentades contra la relació provisional de participants i una vegada aprovada la relació provisional de vacants, així com les puntuacions definitives corresponents al barem de mèrits, es procedirà a la publicació de l'adjudicació provisional de destinacions. En l'esmentada resolució s'indicaran els llocs que es troben exposades al públic les referides adjudicacions, que a més es publicaran en pàgina web de la Conselleria d'Educació Formació i Ocupació .
15.2. Els participants podran presentar reclamacions contra la resolució provisional, a través de l'òrgan en què van presentar la seua instància de participació en el termini de set dies hàbils a partir de la seua publicació, davant de la Subsecretaria de la Conselleria d'Educació, Formació i Ocupació.
15.3. Considerades les reclamacions, la Subsecretaria de la Conselleria d'Educació, Formació i Ocupació procedirà a dictar la resolució per la qual s'aproven les adjudicacions definitives del present procediment de trasllats, i es declararan desestimades les al·legacions no recollides en esta. L'esmentada resolució es publicarà en el Diari Oficial de la Comunitat Valenciana i en la pàgina web de la Conselleria d'Educació, Formació i Ocupació .
15.4 Les destinacions adjudicades en la resolució definitiva seran irrenunciables, llevat que hagen participat i obtingut destinació en els procediments que puguen convocar-se per altres administracions educatives en l'exercici de competències plenes en matèria d'educació, es consigne la renúncia a la destinació obtinguda amb anterioritat al 31 de juliol de 2012.
Setze. Desistiments i renúncies
16.1 D'acord amb la base deu, apartat 1, només podrà desistir-se de la participació en el procediment dins del termini de presentació de sol·licituds, que és de quinze dies hàbils a comptar de l'endemà de la publicació de la convocatòria en el Diari Oficial de la Comunitat Valenciana.
16.2 No s'admetran renúncies a l'adjudicació provisional i/o definitiva de destinacions, excepte en el supòsit previst per la base quinze, apartat 4 d'esta norma. No obstant això, una vegada publicada la puntuació definitiva del barem si el participant voluntari no accedira al programa informàtic en el termini establit a este efecte, decaurà en el seu dret de continuar en el procediment, i apareixerà com a exclòs.
Dèsset. Presa de possessió
La presa de possessió en les noves destinacions que s'obtinguen d'acord amb el que disposa la present resolució tindrà lloc l'1 de setembre de 2012, i se cessarà en el de procedència el 31 d'agost de 2012.
No obstant això, els mestres que hagen obtingut destinació en este procediment de provisió hauran de romandre en els seus centres d'origen, quan així s'establisca per la direcció territorial de la qual depenguen, fins que concloguen les activitats imprescindibles previstes per a la finalització del curs escolar.
Díhuit. Reingrés del personal excedent al servici actiu
El personal funcionari excedent que reingresse al servici actiu, com a conseqüència del procediment de provisió, presentarà davant de la direcció territorial de la qual depenga el centre obtingut, abans de la presa de possessió de la plaça, una còpia compulsada de la resolució per la qual se'l va declarar en excedència així com declaració jurada o promesa de no trobar-se separat per mitjà d'expedient disciplinari de cap cos o escala de l'Administració de l'Estat, de les comunitats autònomes o de la local, ni d'estar inhabilitat per a l'exercici de les funcions públiques.
Dènou. Altres normes
19.1 Amb caràcter general cada petició es compon del codi de centre o de localitat i del codi d'especialitat.
19.2 Els funcionaris que participen en este procediment, sol·liciten i obtinguen l'excedència en el transcurs de la seua resolució, o cessen en el servici actiu per qualsevol altra causa, es consideraran excedents o cessants en la plaça que els corresponga en la resolució definitiva.
19.3 Podrà ser anul·lada la destinació obtinguda per qualsevol concursant que no s'haja ajustat a les normes de la convocatòria o no coincidisca amb les característiques declarades en la sol·licitud i la documentació corresponent.
19.4 Totes les referències al professorat i a situacions per a les quals en esta resolució s'utilitza la forma del masculí genèric s'han d'entendre aplicables indistintament a dones i hòmens.
19.5 Els mestres que obtinguen plaça en estes convocatòries i durant la seua tramitació hagen permutat les seues destinacions, estaran obligats a prendre possessió del lloc per al qual han sigut nomenats, i s'anul·larà la permuta que se'ls haja concedit.
Vint. Procediment especial de mobilitat per raó de violència de gènere
Al marge del present procediment de provisió de llocs, en qualsevol moment i en compliment del que establix l'article 4.1 del Reial Decret 1364/2010, de 29 d'octubre, les funcionàries víctimes de violència de gènere que per a fer efectiva la seua protecció o el dret a l'assistència social integral, es vegen obligades a abandonar la plaça o lloc on prestaven els seus servicis tindran dret al trasllat a una altra plaça o lloc propi del seu cos, d'anàlogues característiques, sense necessitat que siga vacant de necessària cobertura. La Subsecretaria de la Conselleria d'Educació, Formació i Ocupació estarà obligada a comunicar-los les vacants ubicades en la mateixa localitat o en les localitats que les interessades sol·liciten expressament.
Podran sol·licitar este trasllat per escrit a la Subsecretaria de la Conselleria d'Educació, Formació i Ocupació, indicant la localitat o localitats on desitgen ser destinades, adjuntant còpia de la documentació que acredite la condició de víctima de violència de gènere, d'acord amb la legislació vigent. En esta actuació es protegirà la intimitat de la víctima en especial les seues dades personals, els dels seus descendents i els de qualsevol persona que estiga sota la seua guarda o custòdia.
La present resolució és definitiva en via administrativa, i contra esta podrà interposar-se recurs potestatiu de reposició davant del subsecretari de la Conselleria d'Educació, Formació i Ocupació en el termini d'un mes, a comptar de l'endemà a la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o directament recurs contenciós administratiu davant del jutjat del contenciós competent, en el termini de dos mesos a comptar de l'endemà a la data de la seua publicació, d'acord amb el que establixen els articles 9 i 14 de la Llei 29/1998, de 13 de juliol, reguladora de la jurisdicció contenciosa administrativa.
València, 15 de novembre de 2011.- El subsecretari de la Conselleria d'Educació, Formació i Ocupació: Jesús Marí Farinós.
ANNEX I
Especificacions a què s'han d'ajustar els barems de prioritats en l'adjudicació de destinacions per mitjà de procediment de provisió en els cossos de personal funcionari docent que impartixen docència
1. Antiguitat
1.1. Antiguitat en el centre
1.1.1. Per cada any de permanència ininterrompuda com a personal funcionari de carrera amb destinació definitiva en el centre des del qual concursa.
Als efectes d'este subapartat únicament seran computables els servicis prestats com a personal funcionari de carrera en el cos o cossos a què corresponga la vacant
Pel primer i segon anys: 2,0000 punts per any.
La fracció d'any es computarà a raó de 0,1666 punts per cada mes complet
Pel tercer any: 4,0000 punts.
La fracció d'any es computarà a raó de 0,3333 punts per cada mes complet
Pel quart i següents: 6,0000 punts per any.
La fracció d'any es computarà a raó de 0,5000 punts per cada mes complet
Per a la valoració del subapartat 1.1.1 es tindran en compte les situacions següents:
- Es considera com a centre des del qual es participa en el concurs aquell a la plantilla del qual pertanga l'aspirant amb destinació definitiva, o en el qual s'estiga adscrit, sempre que esta situació implique pèrdua de la seua destinació docent, i únicament són computables per este subapartat els servicis prestats com a personal funcionari de carrera en el cos a què corresponga la vacant.
- En els supòsits de personal funcionari docent en adscripció temporal en centres públics espanyols a l'estranger, o en supòsits anàlegs, la puntuació d'este subapartat estarà determinada pel temps de permanència ininterrompuda en la dita adscripció. Este mateix criteri se seguirà amb els qui van ser nomenats per a llocs o altres servicis d'investigació i suport a la docència de l'Administració educativa sempre que el nomenament haja suposat la pèrdua de la seua destinació docent.
- Quan se cesse en l'adscripció i s'incorpore com a provisional a la seua Administració educativa d'origen, s'entendrà com a centre des del qual es participa la destinació servida en adscripció, a què s'acumularan, si és el cas, els servicis prestats provisionalment amb posterioritat en qualsevol altre centre.
- Quan es participe des de la situació de provisionalitat per haver-se suprimit la plaça o lloc que s'estava exercint amb caràcter definitiu, per haver perdut la seua destinació en compliment de sentència o resolució de recurs, o per provindre de la situació d'excedència forçosa, es considerarà com a centre des del qual es participa l'últim servit amb caràcter definitiu, al qual s'acumularan, si és el cas, els prestats provisionalment, amb posterioritat, en qualsevol centre. Així mateix, tindran dret a més que els acumulen al centre de procedència els servicis prestats amb caràcter definitiu en el centre immediatament anterior a l'últim servit amb caràcter definitiu. Si és el cas, l'acumulació s'estendrà als servicis prestats amb caràcter definitiu en els centres que, successivament, els van ser suprimits.
En el cas que no s'haja exercit una altra destinació definitiva diferent de la suprimida, tindrà dret que s'acumulen al centre de procedència els servicis prestats amb caràcter provisional abans de l'obtenció d'esta, i en este cas la puntuació a atorgar s'ajustarà al que disposa el subapartat 1.1.2 del barem.
- El que disposen els dos paràgrafs anteriors serà igualment aplicable als qui participen en el concurs per haver perdut la seua destinació en compliment de sanció disciplinària de trasllat forçós amb canvi de localitat de destinació.
- En els supòsits de primera destinació definitiva obtinguda després de la supressió de la plaça o lloc que s'estava exercint anteriorment amb caràcter definitiu, es consideraren com a servicis prestats en el centre des del qual es concursa, els servicis que s'acrediten en el centre en què se'ls va suprimir la plaça i, si és el cas, els prestats amb caràcter provisional després de l'esmentada supressió. Este mateix criteri s'aplicarà als qui hagen obtingut la primera destinació després d'haver perdut l'anterior per compliment de sentència, resolució de recurs o per provindre de la situació d'excedència forçosa.
Documents justificatius
Full de servicis expedit per l'Administració educativa competent o títol administratiu o credencial amb diligències de les distintes preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
1.1.2. Per cada any com personal funcionari de carrera en situació de provisionalitat, sempre que es participe des d'esta situació: 2,0000 punts
La fracció d'any es computarà a raó de 0,1666 punts per cada mes complet.
Quan es tracte de personal funcionari de carrera que participe amb caràcter voluntari des de la seua primera destinació definitiva obtinguda per concurs, a la puntuació corresponent al subapartat 1.1.1 se sumarà l'obtinguda per este subapartat. Una vegada obtinguda una nova destinació no podrà acumular-se esta puntuació.
Documents justificatius
Full de servicis expedit per l'Administració educativa competent o títol administratiu o credencial amb diligències de les distintes preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
1.1.3. Per cada any com a personal funcionari de carrera en plaça, lloc o centre que tinga la qualificació d'especial dificultat: 2,0000 punts
La fracció d'any es computarà a raó de 0,1666 punts per cada mes complet.
Esta puntuació s'afegirà a la puntuació obtinguda pels subapartats 1.1.1 o 1.1.2.
No obstant això, no es computarà a estos efectes el temps que s'haja estat fora del centre en situació de servicis especials, en comissió de servicis, amb llicències per estudis o en supòsits anàlegs.
La impartició de tot o part de l'horari del docent en PQPI serà computable en este subapartat, i en este cas serà necessària la certificació dels servicis pel secretari del centre amb el vistiplau de l'inspector de la zona.
Documents justificatius
- Full de servicis expedit per l'Administració educativa competent, acompanyat d'un certificat expedit per esta que acredite que la plaça, lloc o centre té eixa qualificació, o certificat de l'Administració educativa competent on conste la data de començament i fi de la prestació efectiva dels servicis prestats en la plaça, lloc o centre, i que especifique que estos tenen la qualificació d'especial dificultat.
1.2. Antiguitat en el cos
1.2.1. Per cada any de servicis efectius prestats en situació de servici actiu com a personal funcionari de carrera en el cos o cossos a què corresponga la vacant: 2,0000 punts
Les fraccions d'any es computaran a raó de 0,1666 punts per cada mes complet.
Documents justificatius
Full de servicis expedit per l'Administració educativa competent o títol administratiu o credencial amb diligències de les distintes preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
1.2.2. Per cada any de servicis efectius com a personal funcionari de carrera en altres cossos docents als que es referix la LOE del mateix o superior subgrup: 1,5000 punts
Les fraccions d'any es computaran a raó de 0,1250 punts per cada mes complet.
Documents justificatius
Full de servicis expedit per l'Administració educativa competent o títol administratiu o credencial amb diligències de les distintes preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
1.2.3. Per cada any de servicis efectius com a personal funcionari de carrera en altres cossos docents als que es referix la LOE de subgrup inferior: 0,7500 punts
Les fraccions d'any es computaran a raó de 0,0625 punts per cada mes complet.
En els supòsits previstos en este apartat 1, al personal funcionari de carrera dels cossos de catedràtics d'ensenyança secundària, d'escoles oficials d'idiomes i d'arts plàstiques i disseny, a l'efecte d'antiguitat tant en el centre com en el cos, se'ls valoraran els servicis prestats com a personal funcionari de carrera dels corresponents cossos de professors, així com els prestats com a personal funcionari de carrera dels antics cossos de catedràtics de batxillerat, d'escoles oficials d'idiomes i de professors de terme d'arts plàstiques i oficis artístics.
Els servicis al·ludits en els subapartats 1.2.2 i 1.2.3 no seran tinguts en compte en els anys que siguen simultanis entre si.
Als efectes dels subapartats 1.1.1, 1.1.2, 1.2.1, 1.2.2 i 1.2.3, seran computats els servicis que s'hagen prestat en situació de servicis especials, expressament declarats com a tals en els apartats previstos en l'article 87 de la Llei 7/2007, de 12 d'abril, de l'Estatut Bàsic de l'Empleat Públic, com les situacions d'idèntica naturalesa establides per disposicions anteriors a l'esmentada llei. Igualment serà computat, a este efecte, el temps d'excedència per atenció de familiars declarada d'acord amb l'article 89.4 de l'esmentada Llei 7/2007, de 12 d'abril, que no podrà excedir tres anys.
Documents justificatius
Full de servicis expedit per l'Administració educativa competent o títol administratiu o credencial amb diligències de les distintes preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
En els supòsits previstos en este apartat 1, al personal funcionari d'estos cossos, a l'efecte d'antiguitat tant en el centre com en el cos, se'ls valoraran els servicis prestats com a personal funcionari de carrera dels corresponents cossos de professors, així com els prestats com a personal funcionari de carrera dels antics cossos de catedràtics de batxillerat, d'escoles d'idiomes i de professors de terme d'escoles d'arts aplicades i oficis artístics.
2. Pertinença als cossos de catedràtics
Per ser personal funcionari de carrera dels cossos de catedràtics d'ensenyança secundària, de música i arts escèniques, d'escoles oficials d'idiomes i d'arts plàstiques i disseny: 5,0000 punts
Documents justificatius
Full de servicis expedit per l'Administració educativa competent on conste la pertinença al cos de catedràtics o fotocòpia compulsada del títol administratiu o credencial o, si és el cas, el butlletí o diari oficial en què aparega el seu nomenament.
3. Mèrits acadèmics: màxim 10 punts.
A l'efecte de la valoració per este apartat, únicament es tindran en compte, els títols universitaris oficials amb validesa en l'Estat espanyol (vegeu disposició complementària segona).
3.1. Doctorat, postgraus i premis extraordinaris:
3.1.1. Per posseir el títol de doctor: 5,0000 punts
Documents justificatius
Fotocòpia compulsada del títol o certificat de l'abonament dels drets d'expedició del títol o certificat supletori de la titulació expedits d'acord amb el que preveuen, si és el cas, l'Orde de 8 de juliol de 1988 (BOE del 13) o l'Orde de 13 d'agost de 2007 (BOE del 21) o el Reial Decret 1002/2010, de 5 d'agost, sobre expedició de títols universitaris oficials (BOE de 6 d'agost).
3.1.2. Pel títol universitari oficial de màster diferent del requerit per a l'ingrés a la funció pública docent, per a l'obtenció del qual s'hagen exigit, almenys, 60 crèdits: 3,0000 punts
Documents justificatius
La mateixa documentació justificativa que s'indica per a justificar els mèrits del subapartat 3.1.1
3.1.3. Pel reconeixement de suficiència investigadora o el certificat-diploma acreditatiu d'estudis avançats: 2,0000 punts
Este mèrit no es valorarà quan haja sigut al·legat el títol de doctor.
Documents justificatius
Fotocòpia compulsada del certificat-diploma corresponent
3.1.4. Per haver obtingut un premi extraordinari en el doctorat, en la llicenciatura o grau o, en el cas de les titulacions atorgades pels conservatoris superiors de música, per la menció honorífica en el grau superior: 1,0000 punt
Documents justificatius
Fotocòpia compulsada de la documentació justificativa.
3.2. Altres titulacions universitàries:
Les titulacions universitàries de caràcter oficial, en el cas que no hagen sigut les exigides amb caràcter general per a l'ingrés en el cos des del qual es participa, es valoraran de la manera següent:
3.2.1. Titulacions de grau:
Pel títol universitari oficial de grau o equivalent: 5,0000 punts
Documents justificatius
La mateixa documentació justificativa que s'indica per a justificar el mèrit del subapartat 3.1.1
3.2.2. Titulacions de primer cicle:
Per la segona i restants diplomatures, enginyeries tècniques, arquitectures tècniques o títols declarats legalment equivalents i pels estudis corresponents al primer cicle d'una llicenciatura, arquitectura o enginyeria: 3,0000 punts
En el cas de personal funcionari docent del subgrup A2, no es valorarà per este apartat, en cap cas, el primer títol o estudis d'esta naturalesa que es presente.
En el cas de personal funcionari docent del subgrup A1, no es valoraran per este apartat, en cap cas, el títol o estudis d'esta naturalesa que haja sigut necessari superar per a l'obtenció del primer títol de llicenciat, enginyer o arquitecte que es presente.
No es valoraran els primers cicles que hagen permés l'obtenció d'altres titulacions acadèmiques de cicle llarg que s'al·leguen com a mèrits
Documents justificatius
Fotocòpia compulsada de tots els títols que es posseïsquen, tant de l'al·legat com requisit per a l'ingrés en el cos com dels al·legats com a mèrit, o certificat de l'abonament dels drets d'expedició expedit d'acord amb el que preveu l'Orde de 8 de juliol de 1988 (BOE del 13), i acumuladament, certificat acadèmic on conste de manera expressa que han superat totes les assignatures o crèdits conduents a l'obtenció els corresponents títols o cicles la puntuació dels quals se sol·licita.
Per a la valoració dels estudis corresponents al primer cicle d'una llicenciatura, arquitectura o enginyeria, certificat acadèmic on conste de manera expressa que s'han superat totes les assignatures o crèdits conduents a l'obtenció dels títol o cicles.
3.2.3. Titulacions de segon cicle:
Pels estudis corresponents al segon cicle de llicenciatures, enginyeries, arquitectures o títols declarats legalment equivalents: 3,0000 punts
En el cas de personal funcionari docent del subgrup A1, no es valoraran per este apartat, en cap cas, els estudis d'esta naturalesa que haja sigut necessari superar (primer cicle, segon cicle o, si és el cas, ensenyances complementàries), per a l'obtenció del primer títol de llicenciat, enginyer o arquitecte que es presente.
Les titulacions de només segon cicle i els títols declarats equivalents a tots els efectes al títol universitari de llicenciat, únicament es valoraran com un segon cicle.
Documents justificatius
Fotocòpia compulsada de tots els títols que es posseïsquen, tant de l'al·legat com a requisit per a l'ingrés en el cos com dels al·legats com a mèrit, o certificat de l'abonament dels drets d'expedició expedit d'acord amb el que preveu l'Orde de 8 de juliol de 1988 (BOE del 13), i acumuladament, certificat acadèmic on conste de manera expressa que han superat totes les assignatures o crèdits conduents per a l'obtenció els corresponents títols o cicles la puntuació dels quals se sol·licita.
3.3. Titulacions d'ensenyances de règim especial i de la formació professional:
Les titulacions d'ensenyances de règim especial atorgades per les escoles oficials d'idiomes, conservatoris professionals i superiors de música i dansa i escoles d'art, així com les de la formació professional, en cas de no haver sigut les exigides com a requisit per a l'ingrés en la funció pública docent o, si és el cas, que no hagen sigut necessàries per a l'obtenció del títol al·legat, es valoraran de la manera següent:
a) Per cada certificat de nivell C2 del Consell d'Europa: 4,0000 punts
b) Per cada certificat de nivell C1 del Consell d'Europa: 3,0000 punts
c) Per cada certificat de nivell B2 del Consell d'Europa: 2,0000 punts
d) Per cada certificat de nivell B1 del Consell d'Europa: 1,0000 punts
Quan siga procedent valorar els certificats assenyalats en els apartats anteriors, només es considerarà el de nivell superior que presente el participant.
e) Per cada títol de tècnic superior d'arts plàstiques i disseny, tècnic esportiu superior o tècnic superior de formació professional o equivalent: 2,0000 punts
f) Per cada títol professional de música o dansa: 1,5000 punts
Documents justificatius
Fotocòpia compulsada de tots els títols que es posseïsquen o, si és el cas, certificat acreditatiu de l'expedició del títol o certificat acreditatiu d'haver superat els estudis conduents a la seua obtenció.
En el cas de títols que hagen pogut donar lloc a convalidacions d'assignatures o crèdits en un altre títol o títols aportats com a requisit per a l'ingrés en el cos o com a mèrit en el present procediment, s'haurà de presentar acumuladament un certificat acadèmic d'estos últims on conste de manera expressa que han superat totes les assignatures o crèdits conduents a la seua obtenció.
4. Exercici de càrrecs directius i altres funcions: màxim 20 punts.
(Vegeu disposició complementària tercera)
4.1. Per cada any com a director/a de centres públics docents, en centres de professors i recursos o institucions anàlogues establides per la normativa vigent, així com director/a d'agrupacions de llengua i cultura espanyoles: 4,0000 punts
La fracció d'any es computarà a raó de 0,3333 punts per cada mes complet.
Documents justificatius
Full de servicis expedit per l'Administració educativa competent on consten les preses de possessió i cessament en els càrrecs o fotocòpia compulsada del nomenament, amb diligència de possessió i cessament o, si és el cas, certificat on conste que a la data de finalització del termini de presentació de sol·licituds es continua en el càrrec.
4.2. Per cada any com a vicedirector/a, subdirector/a, cap d'estudis, secretari/a i assimilats en centres públics docents: 2,5000 punts
La fracció d'any es computarà a raó de 0,2083 punts per cada mes complet.
Documents justificatius
La mateixa documentació justificativa que s'indica per a justificar els mèrits del subapartat 4.1
4.3. Altres funcions docents: fins a 5,0000 punts
Per cada any com a coordinador/a de cicle, cap de seminari, departament o divisió de centres públics docents, assessor/a de formació permanent o director/a d'un equip d'orientació educativa i psicopedagògica, coordinador d'etapa, coordinador d'aula d'informàtica, coordinador de tecnologies de la informació, coordinador didàctic EOI o les figures anàlogues establides per la normativa vigent, així com per l'exercici de la funció tutorial exercida a partir de l'entrada en vigor de la LOE: 1,0000 punt
La fracció d'any es computarà a raó de 0,0833 punts per cada mes complet.
Documents justificatius
Full de servicis expedit per l'Administració educativa competent on consten les preses de possessió i cessament en estes funcions, o fotocòpia compulsada del nomenament, amb diligència de possessió i cessament o, si és el cas, certificat on conste que a la data de finalització del termini de presentació de sol·licituds es continua exercint la funció docent.
Pels subapartats 4.1, 4.2, 4.3, 6.4 i 6.6 només es valorarà l'exercici com a personal funcionari de carrera. En el cas que s'haja exercit simultàniament més d'un d'estos càrrecs o funcions, no podrà acumular-se la puntuació i es valorarà el que puga resultar mes avantatjós per al concursant. A este efecte, en el cas de personal funcionari de carrera dels cossos de catedràtics d'ensenyança secundària, d'escoles oficials d'idiomes i d'arts plàstiques i disseny, es tindran en compte els servicis prestats en els càrrecs com a personal funcionari de carrera dels corresponents cossos de professors, incloent-hi els prestats com a personal funcionari dels antics cossos de catedràtics de batxillerat, catedràtics d'escoles oficials d'idiomes i professors de terme d'escoles d'arts aplicades i oficis artístics.
5. Formació i perfeccionament: màxim 10 punts
5.1. Activitats de formació superades: fins a 6,0000 punts
Per activitats superades que tinguen com a objecte el perfeccionament sobre aspectes científics i didàctics de les especialitats del cos a què pertanga el participant, a les places o llocs als quals opte o relacionades amb l'organització escolar o amb les tecnologies aplicades a l'educació, organitzades pel Ministeri d'Educació, les administracions educatives de les comunitats autònomes, institucions sense ànim de lucre sempre que les activitats hagen sigut homologades o reconegudes per les administracions educatives, així com les organitzades per les universitats.
Es puntuaran amb 0,1000 punts per cada 10 hores d'activitats de formació acreditades. A este efecte se sumaran les hores de totes les activitats, i no es puntuaran la resta del nombre d'hores inferiors a 10. Quan les activitats vagen expressades en crèdits s'entendrà que cada crèdit equival a 10 hores.
Documents justificatius
Fotocòpia compulsada del certificat expedit per l'entitat organitzadora on conste de manera expressa el nombre d'hores de duració de l'activitat. En el cas de les organitzades per les institucions sense ànim de lucre, a més caldrà acreditar fefaentment el reconeixement o l'homologació de les activitats per l'Administració educativa corresponent, o el certificat d'inscripció en el registre de formació de l'Administració educativa.
De conformitat amb el que establix l'Orde 99/2010, de 21 de desembre, de la Conselleria d'Educació, per la que es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat, per al reconeixement de la participació en cursos de formació permanent organitzats per les universitats, serà necessària la presentació del certificat o diploma expedit per la universitat, que haurà de reflectir el nombre d'hores i estar firmat pel rector o vicerector competent en la matèria o pel cap del servici responsable de la formació permanent d'eixa universitat.
5.2. Per la impartició o coordinació de les activitats de formació i perfeccionament indicades en el subapartat 5.1: fins a 3,0000 punts
Es puntuarà amb 0,1000 punts per cada 3 hores d'activitat de formació acreditades. A este efecte se sumaran les hores de totes les activitats i no es puntuaran la resta de nombre d'hores inferiors a 3. Quan les activitats vagen expressades en crèdits s'entendrà que cada crèdit equival a 10 hores.
Documents justificatius
Fotocòpia compulsada del certificat o document acreditatiu de la impartició de l'activitat on conste de manera expressa el nombre d'hores de duració de l'activitat. En el cas de les organitzades per les institucions sense ànim de lucre, a més caldrà acreditar fefaentment el reconeixement o l'homologació de les activitats per l'Administració educativa corresponent, o el certificat d'inscripció en el registre de formació de l'Administració educativa.
En el cas de les organitzades per universitats, el certificat acreditatiu haurà de ser expedit pel Rector o vicerector competent en la matèria o pel cap de servici responsable de la formació permanent d'eixa universitat.
5.3. Per cada especialitat de què siga titular corresponent al cos pel qual es concursa i diferent de la d'ingrés, adquirida a través del procediment d'adquisició de noves especialitats previstos en els reials decrets 850/1993, de 4 de juny, 334/2004, de 27 de febrer i 276/2007, de 23 de febrer: 1,0000 punt
(Als efectes d'este subapartat, en el cas dels cossos de catedràtics es valoraran les especialitats adquirides en el corresponent cos de professors)
Documents justificatius
Fotocòpia compulsada de la credencial d'adquisició de la nova especialitat expedida per l'Administració educativa corresponent.
6. Altres mèrits: màxim 15 punts.
6.1. Publicacions. Fins a 8 punts
Per publicacions de caràcter didàctic i científic sobre disciplines objecte del concurs o directament relacionades amb aspectes generals del currículum o amb l'organització escolar.
Aquelles publicacions que, estant obligades a consignar l'ISBN en virtut del que disposa el Decret 2984/1972, de 2 de novembre, modificat pel Reial Decret 2063/2008, de 12 de desembre, o si és el cas, ISSN o ISMN, no en tinguen, no seran valorades, així com aquelles en què l'autor siga també l'editor.
Per a la valoració d'estes publicacions s'hauran de presentar els documents justificatius indicats en este subapartat amb les exigències que així s'indiquen.
Puntuació específica assignable als mèrits baremables per este apartat:
a) Llibres en els seus distints formats (paper o electrònic):
- Autor: fins a 1,0000 punts
- Coautor: fins a 0,5000 punts
- 3 autors: fins a 0,4000 punts
- 4 autors: fins a 0,3000 punts
- 5 autors: fins a 0,2000 punts
- Més de 5 autors: fins a 0,1000 punts
b) Revistes en els seus distints formats (paper o electrònic):
- Autor: fins a 0,2000 punts
- Coautor: fins a 0,1000 punts
- 3 o més autors: fins a 0,0500 punts
Documents justificatius
En el cas de llibres, la documentació següent:
Els exemplars corresponents o una fotocòpia completa, amb la compulsa, com a mínim, de les pàgines acreditatives de l'autoria.
Certificat de l'editorial on conste: títol del llibre, autor/s, ISBN, depòsit legal i data primera edició, el nombre d'exemplars i que la seua difusió ha sigut en llibreries comercials.
En relació amb els llibres editats per administracions públiques i universitats (públiques-privades) que no s'han difós en llibreries comercials, a més de les dades anteriors, en el certificat han de constar els centres de difusió (centres educatius, centres de professors, institucions culturals, etc.).
En els supòsits en què l'editorial o associació hagen desaparegut, les dades requerides en este certificat s'hauran de justificar per qualsevol mitjà de prova admissible en dret.
En el cas de revistes, la documentació següent:
Els exemplars corresponents
Certificat on conste: el nombre d'exemplars, llocs de distribució i venda, o associació científica o didàctica, legalment constituïda, a la qual pertany la revista, títol de la publicació, autor/s, ISSN o ISMN, depòsit legal i data d'edició.
En relació amb les revistes editades per administracions públiques i universitats (públiques-privades) que no s'han difós en establiments comercials, a més de les dades anteriors en el certificat han de constar els centres de difusió (centres educatius, centres de professors, institucions culturals, etc.).
En el cas de documents en format electrònic, per a ser valorats hauran d'anar acompanyats d'un informe on l'organisme emissor certifique en quina base de dades bibliogràfiques apareix la publicació. En este document s'indicaran a més les dades següents: el títol de la publicació, autor/s, data de la publicació i depòsit legal.
6.2. Per premis d'àmbit autonòmic, nacional o internacional convocats pel Ministeri d'Educació o per les administracions educatives de les comunitats autònomes en projectes d'investigació o innovació en l'àmbit de l'educació, o per la participació en estos projectes: fins a 2,5000 punts
Documents justificatius
L'acreditació justificativa d'haver obtingut els premis corresponents expedida per les entitats convocants, o d'haver participat en els projectes d'investigació o innovació expedits per l'Administració educativa corresponent.
6.3. Mèrits artístics i literaris: fins a 2,5000 punts
Per premis en exposicions o en concursos o en certàmens d'àmbit autonòmic, nacional o internacional.
Per composicions estrenades com a autor o gravacions amb depòsit legal.
Concerts com a director, solista, solista en l'orquestra o en agrupacions camerístiques (duos, trios, quartets?)
Per exposicions individuals o col·lectives.
Documents justificatius
En el cas dels premis: certificat de l'entitat que emet el premi, on conste el nom del premiat/s, l'àmbit i la categoria del premi.
En el cas de les composicions: certificat o document acreditatiu on figure que és l'autor i el depòsit legal.
En el cas de les gravacions: certificat o document acreditatiu on figure que és l'autor o intèrpret i el depòsit legal.
En el cas dels concerts: programes on conste la participació de l'interessat i certificat de l'entitat organitzadora on conste la realització del concert i la participació com a director, solista o solista amb orquestra/grup.
6.4. Per cada any de servici exercint llocs en l'Administració educativa de nivell de complement de destinació igual o superior a l'assignat al cos pel qual participa: 1,5000 punts
La fracció d'any es computarà a raó de 0,1200 punts per cada mes complet.
Documents justificatius
Fotocòpia compulsada del nomenament expedit per l'Administració educativa competent amb diligència de possessió i cessament o, si és el cas, certificat que a la data de finalització del termini de presentació de sol·licituds es continua en el lloc.
6.5. Per cada convocatòria en què s'haja actuat efectivament com a membre dels tribunals dels procediments selectius d'ingrés o accés als cossos docents a què es referix la LOE: 0,2500 punts.
Per este subapartat únicament es valorarà haver format part dels tribunals a partir de l'entrada en vigor del Reial Decret 276/2007, de 23 de febrer (BOE de 2 de març).
Documents justificatius
Certificat expedit per l'òrgan de l'Administració educativa convocant que tinga la custòdia de les actes dels tribunals d'estos procediments.
6.6. Per cada any de tutorització de les pràctiques del títol universitari oficial de màster per a acreditar la formació pedagògica i didàctica exigida per a exercir la docència en determinades ensenyances del sistema educatiu, així com per la tutorització de les pràctiques per a l'obtenció dels títols universitaris de grau que ho requerisquen: 0,1000 punts
Documents justificatius
Certificat expedit per l'Administració educativa competent o, si és el cas, del director del centre públic docent on s'haja realitzat la tutorització, amb indicació del curs acadèmic i duració de les pràctiques.
6.7. Coneixement del valencià:
- Títol de Mestre de Valencià: 5,0000 punts
Documents justificatius:
Certificat o títol corresponent. No obstant això, s'incorporarà d'ofici quan la possessió del certificat o títol conste en els registres de la Secretaria Autonòmica de Cultura i Política Lingüística.
Disposicions complementàries
Primera. Els mèrits al·legats per les persones participants s'han de tindre complits o reconeguts en la data de finalització del termini de presentació de sol·licituds. Únicament es valoraran, per tant, els mèrits que es posseïsquen fins a la finalització del termini. Els mèrits que no figuren en alguna de les llengües oficials de la Comunitat Valenciana s'hauran de presentar traduïts.
Segona. Mèrits acadèmics
1. Per a poder obtindre puntuació per altres titulacions universitàries de caràcter oficial, s'haurà de presentar una fotocòpia compulsada dels títols posseïts, també de l'al·legat per a ingrés en el cos.
2. Pel que fa a la baremació de titulacions de primer cicle, no s'entendrà com a tal la superació d'algun dels cursos d'adaptació.
3. No es baremarà pel subapartat 3.1.2 cap títol de màster exigit per a ingrés a la funció pública docent.
4. Quan els títols s'hagen obtingut a l'estranger o hagen sigut expedits per institucions docents d'altres països, s'haurà d'adjuntar a més la corresponent homologació.
Tercera. Valoració dels càrrecs directius i altres funcions
1. Als efectes previstos en els subapartats 4.1, 4.2 i 4.3 del barem de mèrits, es consideraran centres públics assimilats als centres públics d'ensenyança secundària els següents:
- Instituts de Batxillerat
- Instituts de Formació Professional
- Centres d'educació de persones adultes, sempre que impartisquen les mateixes ensenyances que els centres a què es referixen estos subapartats.
- Centres d'ensenyances integrades.
- Centres integrats públics de Formació Professional
A estos mateixos efectes, es consideren centres públics a què corresponen les places dels cossos de catedràtics i professors de música i arts escèniques de conservatoris de música:
- Conservatoris Superiors de Música o Dansa.
- Conservatoris Professionals de Música o Dansa.
- Conservatoris Elementals de Música.
- Escoles superiors d'Art Dramàtic.
- Escola Superior de Cant.
2. Als efectes previstos en el subapartat 4.2 del barem de mèrits, es consideraran com a càrrecs directius assimilats als centres públics d'ensenyança secundària els següents:
- Secretari adjunt
- Els càrrecs mencionats en este apartat exercits en seccions de Formació Professional.
- Cap d'estudis adjunt.
- Cap de residència.
- Delegat del cap d'estudis d'institut de Batxillerat o semblants en comunitats autònomes.
- Director - cap d'estudis de secció delegada.
- Director de secció filial.
- Director de centre oficial de patronat d'ensenyança mitjana.
- Administrador en centres integrats públics de Formació Professional.
- Professor delegat en el cas de la secció de Formació Professional.